《寄题佛智忠禅师实庵》
元代·方回

实翁大笑笑虚翁，自辟新庵地几弓。
万事我俱捐堕甑，百年公已办幽宫。
恢张远算遗身后，跳脱迷魂出梦中。
智了愚冥莫分别，乾坤黄落一秋风。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。